open-index/open-wikipedia-markdown huggingface dataset:
Bahno (kanál)

**Bahno** je kanál v regióne Podunajsko na Žitnom ostrove, v  obci Pataš v okrese Dunajská Streda v Trnavskom kraji. Je pravostranným prítokom vodného toku Čiližský potok; má dĺžku . Hydrologický identifikátor: 4-21-17-465. Geomorfologická kategorizácia: geomorfologický celok Podunajská rovina.

## Vznik
Vzniká uprostred niekdajšej zaniknutej močariny, dnešného poľa *Bájtovský pasienok*, východne od intravilánu obce Pataš, v nadmorskej výške  v severnej časti poľnohospodárskeho extravilánu obce Pataš v okrese Dunajská Streda v Trnavskom kraji, v geomorfologickom celku Podunajská rovina. 
## Opis toku
Od začiatku tečie severovýchodným smerom cez poľnohospodársky extravilán, mení smer na sever, vyteká z niekdajšej močariny (dnes z poľa) v smere severovýchod, pravým brehom obmýva pole *Chrenové* v obci Pataš, stáča sa na severozápad a ústi ako pravostranný prítok do Čiližského potoka na obecnej hranici medzi obcou Pataš a obcou Padáň. Kanál *Bahno* nemá prítok.

Kanál *Bahno* vzniká, preteká a  ústi do Čiližského potoka v obci Pataš v okrese Dunajská Streda v Trnavskom kraji, v geomorfologickom celku Podunajská rovina.    

## Pôvod názvu
Hydronymum *Bahno* na území obce Pataš má pôvod v apelatíve *bahno* s významom *rozmočená jemná pôda, nános na dne močiarov* bežne sa nachádzajúca v priestore  vodného toku; ale nemožno vylúčiť ani pôvod z názvu dnes už zaniknutého močiara *†*Bahno, *Bahnistá voda, *Bahnistý hon*, na ktorého pozícii je dnes pole so zbytkami močiara *Bájtovský pasienok*. Tomu zodpovedá i zaniknutý maďarský názov močiara *†*Lapos*. Označenie *bahno/ Bahno* bolo bez zmeny prenesené i na novodobý kanál s významom *umelý vodný tok, umelé koryto, spravidla so spevnenými aspoň bokmi na zavlažovanie alebo na odvod dažďovej vody* a utvorené jednočlenné nederivované hydronymum *Bahno* ako súčasť veľmi početnej skupiny názvov v slovenskej toponymii, najmä hydronymii.
Názov kanála *Bahno* bol štandardizovaný v roku 1978. Porovnaj aj podobné štandardizované hydronymá: Bahniansky potok, Bahnový potok, Bahno, Bahno, Bahanský potok, Bahenský potok, Bahniansky kanál, ktorých štandardizované názvy sú všetky v priestore slovenskej hydronymie jedinečné, bez nebezpečenstva homonymie s výnimkou dvojnásobného hydronyma *Bahno* (raz potok, druhý raz kanál). 

## Referencie

Kategória:Vodné toky v okrese Dunajská Streda
Kategória:Umelé vodné toky na Slovensku
Kategória:Vodné toky na Podunajskej rovine
Sófroniskos (otec Sokrata)

**Sófroniskos** (,  * asi 500 pred Kr., Atény – † asi 424 pred Kr., Atény) bol grécky kamenár alebo sochár, otec filozofa Sokrata.
 
Sófroniskos, kamenár (podľa iných zdrojov sochár) z aténskeho dému *Alópeké*, vlastnil malý majetok a žil so svojou manželkou Fainareté. Diogenes Laertios s odvolávaním sa na Platónovo tvrdenie v *[[Teaitétos (dialóg)|Theaitétovi]]* uvádza, že kamenár Sófroniskos a pôrodná babica Fainareté boli rodičmi filozofa Sokrata (dom, ktorý po nich zdedil Sokrates, mohol byť jeho jediným majetkom, pretože toho viac nenadobudol). Sokrates sa v otcovej dielni zrejme vyučil sochárskemu umeniu, lebo niektoré jeho sochárske diela (možno aj Sófroniskove diela pripísané Sokratovi) spomína Pausanias: „*Aténčanom vytvoril sochy [[Charitky|Charitiek]] Sófroniskov Sokrates pri vchode na [[Akropola v Aténach|Akropolu]]. Všetky tieto podoby majú odev. Len tí neskorší umelci zmenili, neviem prečo, ich vzhľad. Za mojej doby teda vytvárali a maľovali Charitky nahé.*“ Podľa Platóna (v dialógu Lachés, ktorý patrí k jeho najstarším dialógom, cca 425 pred Kr. ) sa Sófroniskos priatelil s Lysimachom, ktorý bol synom slávneho politika Aristeida. Jeho syn Sokrates sa preto (zrejme) mohol zoznámiť s intelektuálmi z okruhu Perikla (Platón tu píše o Sófroniskovi v minulom čase, v roku 424 pred Kr. už možno niekoľko rokov nežil).
 
Fainareté ako vdova so synom mala v rámci aténskeho právneho poriadku dobré postavenie, mohla si totiž vybrať, či sa vráti do domácnosti svojho otca (alebo do domácnosti jeho dedičov), alebo zostane v dome Sófroniska pod vedením syna Sokrata ak bol plnoletý, alebo jeho poručníka, ak bol Sokrates ešte neplnoletý, keď jeho otec zomrel. V tom roku bol už však Sokrates určite dospelým mužom.

V Aténach sa našiel kamenný podstavec, na ktorom je vyryté meno *Sofroniskos* s dodatkom ..*ἀνέθεκεν* – anetheken („*ma postavil*“) Nápis pochádza zo začiatku 5. stor. pred Kr. To, či tu ide o meno otca filozofa Sokrata, sa doposiaľ nepodarilo jednoznačne dokázať. Sófroniskos je ale veľmi zriedkavým starogréckym menom, ďalším známym nositeľom tohto mena bol jeho vnuk (Sokratov syn), alebo istý otrok v cisárskom Ríme.

## Referencie a bibliografia

 
Kategória:Osobnosti starovekého Grécka
Bangladéšske národné futbalové mužstvo

**Bangladéšske národné futbalové mužstvo** reprezentuje Bangladéš na medzinárodných futbalových akciách, ako sú Majstrovstvá sveta a Majstrovstvá Ázie vo futbale.

## História
Futbalový zväz vznikol presne pred 50 rokmi v roku 1972. Bangladéš sa nikdy nepredstavil na Majstrovstvách sveta. Zúčastnili sa iba raz Majstrovstiev Ázie vo futbale a to v roku 1980. Na turnaji skončili v skupine.

## Majstrovstvá sveta

## Majstrovstvá Ázie vo futbale

## Externé odkazy
* Bangladesh Football Federation

## Zdroj

Kategória:Národné futbalové mužstvá
Národné
Futbal
Lata

**Lata** môže byť:
*drevená doska, najmä tenšia, pozri doska (drevo)
*v botanike staršie: metlina
*v geodézii skrátene: určitá meracia pomôcka, spravidla na meranie dĺžok v teréne, pozri napr. meracia lata, diaľkomerná lata, nivelačná lata
*expresívne:
**žena s malými prsami resp. s nevýraznou postavou
**veľmi chudá osoba, pozri chudosť a človek
*zastarano alebo nárečovo: záplata 

## Zdroje
Adamkov

**Adamkov** () je vrch v pohorí Javorníky. Leží nad obcou Horná Mariková, približne  severne od mesta Púchov. 

## Poloha
Nachádza sa v západnej časti pohoria, v geomorfologickom podcelku Vysoké Javorníky a časti Javornícka hornatina. Vrch leží na území Trenčianskeho kraja, v okrese Považská Bystrica a zasahuje na katastrálne územie obcí Horná Mariková a Papradno. Najbližšími sídlami sú východným smerom ležiaca osada Podjavorník, miestna časť Papradna, západným smerom sa nachádza osada Ráztoka, patriaca obci Horná Mariková. Vrch patrí do Chránenej krajinnej oblasti Kysuce.

## Opis
Adamkov je súčasťou hrebeňa, ktorý vedie z Malého Javorníka () juhovýchodným smerom a v masíve vrchu sa delí na dve vetvy. Juhozápadná smeruje na Galkov (), juhovýchodná smeruje cez Oblaz () a
Kaniakovu skalu () k vrchu Orgoňova Kýčera (). Severným susedom je sedlom oddelený Malý Javorník, severovýchodne sa nachádza Stratenec () a Veľký Javorník (), východne Ustrígeľ (), Jaseňové () a Žilín (), juhovýchodne Oblaz a Kaniakova skala, juhozápadne Galkov a západne Stolečný vrch () a Frňovské (). Vrch patrí do povodia Váhu, kam smeruje západné a južné svahy odvodňujúci Marikovský potok, ako aj Papradnianka, do ktorej odteká voda z východných svahov. Vrcholom vedie hrebeňový značený chodník z Považskej Bystrice na Malý Javorník.

### Výhľady
Adamkov neponúka veľa možností na výhľad, pretože vrchol je pokrytý lesom a v susedstve je viacero vyšších končiarov. Na svahoch je niekoľko lokalít, ktoré po ťažbe pokrýva nižšia vegetácia a poskytujú tak obmedzený rozhľad na okolité vrchy Javorníkov, ojedinele aj časť Bielych Karpát a Strážovských vrchov.

## Prístup
* po  modrej turistickej značke po hrebeni:
** od juhovýchodu z Považskej Bystrice cez Orgoňovu Kýčeru a Oblaz
** zo severu z hlavného hrebeňa z Malého Javorníka
* po  žltej značke od západu z osady Ráztoka (Horná Mariková) cez Malý Javorník

## Referencie

## Pozri aj
* Javorníky
* Vysoké Javorníky
* Javornícka hornatina
* Zoznam vrcholov v Javorníkoch

## Externé odkazy
* Poloha na turistickej mape

Kategória:Vrchy v Javorníkoch
Kategória:Vrchy v okrese Považská Bystrica
Kategória:Vrchy pod 1000 metrov na Slovensku
Kategória:Horná Mariková
Kategória:Papradno
Rebeka Jančová

**Rebeka Jančová** (* 25. august 2003, Zvolen) je slovenská zjazdová lyžiarka. Trénuje je bývalý český alpský lyžiar Jan Kvasnička. Je členkou Lyžiarskeho klubu Levoča a Vojenského športového centra Dukla Banská Bystrica.

## Kariéra
S lyžovaním začala ako štvorročná, popri svojej staršej sestre Tereze. Stala sa dvojnásobnou víťazkou Slovenského pohára do 14 rokov a jedenkrát vyhrala Slovenský pohár do 16 rokov.

Jej športová kariéra začala v roku 2012, keď prestúpila do Lyžiarskeho klubu Levoča, ktorý od roku 2018 patrí pod Lyžiarsku akadémiu Veroniky Velez-Zuzulovej. Jančová je aj členkou Vojenského športového centra Dukla Banská Bystrica, ktorej je členom ako podporovaný športovec.

Na Zimných olympijských hrách mládeže 2020 vo švajčiarsom meste Lausanne získala v super-G 8. miesto. 4. miesto v alpskej kombinácii, 8. v super-G, 14. v obrovskom slalome a 15. miesto v slalome.

Na Majstrovstvách sveta juniorov v roku 2021 v Bulharsku získala zlatú medailu v super-G a bronzovú z obrovského slalomu v kategórii do 18 rokov.

Na Svetovom pohári debutovala 14. januára 2023 vo veku 19 rokov.

### Olympijské hry
Na svoju prvú olympiádu, Zimné olympijské hry 2022 v Pekingu sa kvalifikovala vo veku 18 rokov. V miešaných tímoch získala 12. miesto, v super-G obsadila 39. miesto, slalom a obrovský slalom nedokončila.

Zúčastnila sa tiež Zimných olympijských hier 2026 v Miláne a Cortine. V super-G obsadila 21. miesto a v obrovskom slalome nedokončila 1. kolo.

## Referencie

## Externé odkazy
* Profil na FIS

Kategória:Osobnosti zo Zvolena
Kategória:Slovenské alpské lyžiarky
Kategória:Slovenskí olympionici
Kategória:Alpskí lyžiari na Zimných olympijských hrách 2022
Kategória:Alpskí lyžiari na Zimných olympijských hrách 2026
Paladins

**''Paladins: Champions of the Realm** je online free-to-play videohra od spoločnosti Hi-Rez. Hra je vyvíjaná štúdiom Evil Mojo a distribuovaná Hi-Rez. Hra bola vydaná 8.Mája 2018 pre Windows, Playstation 4 a Xbox One a následne 12. Júna aj pre Nintendo switch.*

== Hrateľntosť ==
Hra ponúka 4 herné módy, Team deathmatch, Siege, Onslaught a Ranked. Každý mód má niekoľko máp, ktoré sa náhodne striedajú. Po pripojení do hry si vyberiete šampióna za ktorého budete hrať. Každý šampión má iné schopnosti a útoky.

== Šampioni ==
V hre sa nachádza niekoľko šampionov za ktorých môžete hrať. Šampioni se delia do 4 kategórií:

* *'Damage** – Títo šampióni majú za úlohu čo najrýchlejšie zabiť nepriateľa. Väčšinou majú vysoké poškodenia a priemerný počet životov.
* **Flank** – Flank sú podobní damage šampiónom. Majú taktiež veľké poškodenie avšak na rozdiel od damage majú menej životov. Ich úlohou je rozptyľovat nepriateľa.
* **Tank** – Šampioni v tejto kategórií majú veľký počet životov, ale zvyčajne nemajú veľké poškodenie. Ich hlavnou úlohou je chrániť spoluhráčov.
* **Support''' – Supporti mají za úlohu liečiť a zrýchlovať spoluhráčov. Většinou nemajú veľké poškodenie a majú menej životov.

Každá postava má svoje schopnosti a útoky. Každý hrdina má hlavný útok. Ten nemá žiadne obmedzenia (okrem prebíjania) a môžete ho použiť kedykoľvek. 

## Zdroje
https://paladins.fandom.com/wiki/Paladins_Wiki

https://store.steampowered.com/app/444090/Paladins/

https://paladins.com/
Kategória:Videohry
Kategória:Hry pre Windows
Galkov

**Galkov** () je vrch v pohorí Javorníky. Leží nad obcou Horná Mariková, približne  severne od mesta Púchov. 

## Poloha
Nachádza sa v západnej časti pohoria, v geomorfologickom podcelku Vysoké Javorníky a časti Javornícka hornatina. Vrch leží na území Trenčianskeho kraja, v okrese Považská Bystrica a na katastrálnom území obce Horná Mariková. Najbližším sídlom je na severozápadnom úpätí situovaná osada Ráztoka, patriaca obci Horná Mariková. Juhozápadne sú osady Vlkov a Udička, východným smerom sa nachádza Podjavorník, miestna časť Papradna. Vrch patrí do Chránenej krajinnej oblasti Kysuce.

## Opis
Galkov je súčasťou rázsochy, ktorá je vetvou rozsiahleho hrebeňa, vedúceho z Malého Javorníka () cez Oblaz () k vrchu Orgoňova Kýčera (). Severným smerom leží Malý Javorník a Frňovské (), západným Stolečný () a Čovia (), juhovýchodným Orgoňova Kýčera a Hladná () a východným Kaniakova skala (), Oblaz () a Adamkov (). Východné svahy odvodňuje Gacovecký potok, severné a západné Marikovský potok, odtekajúci do rieky Váh. Na vrchol nevedie značený chodník, no na severných svahoch sa rozkladá lyžiarske stredisko Ski Ráztoka s komplexným zázemím.

### Výhľady
Vrcholovú časť pokrýva lesný porast, ktorý je v nižších polohách poznačený ťažbou. Z vhodných miest je obmedzený rozhľad na okolité vrchy Javorníkov, ojedinele aj časť Bielych Karpát, Strážovských vrchov a Malej Fatry.

## Prístup
Na vrchol nevedie značený chodník, no prístup je možný z lyžiarskeho strediska po zjazdovke, alebo lesnými chodníkmi z Marikovskej doliny. Po hrebeni sa dá cez Adamkov napojiť na  modrú turistickú značku z Malého Javorníka na Orgoňovu Kýčeru.

## Referencie

## Pozri aj
* Javorníky
* Vysoké Javorníky
* Javornícka hornatina
* Zoznam vrcholov v Javorníkoch

## Externé odkazy
* Poloha na turistickej mape

Kategória:Vrchy v Javorníkoch
Kategória:Vrchy v okrese Považská Bystrica
Kategória:Vrchy pod 1000 metrov na Slovensku
Kategória:Horná Mariková
Tatranský durič

**Tatranský durič** je plemeno duriča, ktoré vzniklo na Slovensku. Je menšieho vzrastu, používa sa najmä na dohľadávanie a durenie zveri. Jeho využitie je v poľovníctve ako poľovný pes. Schválené bolo na VZ SKJ 14. júna 2016.

## Povaha a využitie
Vyznačuje sa inteligentnosťou, temperamentnosťou s dobrou ovládateľnosťou, vyrovnanou povahou, bez známok agresivity alebo bojazlivosti voči okoliu. Voči ľudom je priateľský. Napriek jeho priateľskej povahe je náruživý pri práci a odvážny pri kontakte so zverou. Pri práci je vytrvalý s vynikajúcim čuchom a orientáciou v teréne. Je hlasitý na teplej stope a pri zveri. Ide o plemeno nenáročné na priestor a výživu (vhodný aj pre poľovníkov bývajúcich v meste, minimálne nároky na prepravu autom), pomerne ľahko prenášateľné s ohľadom na veľkosť (transport na posed), odolné, bez významnejších zdravotných problémov (najmä dedičné ochorenia). Vzhľadom na predpokladané uplatnenie v praxi je vhodný na prácu duriča a farbiara a môže vykonávať všetky skúšky poľovnej upotrebiteľnosti pre tieto plemená.

Tatranský durič sa vyskytuje v dvoch farebných variantoch, čiernej s presne ohraničenými hnedými alebo hnedo hrdzavými znakmi alebo hnedej s odtieňmi od svetlohnedej až po tzv. jeleniu červeň, všetky s prímesou čiernej farby. V rámci systematiky FCI sa toto plemeno zaradzuje do skupiny č. 6 (Duriče, farbiare a príbuzné plemená).

## Referencie

## Externé odkazy
* Klub chovateľov tatranských duričov – oficiálne stránky
* Webové stránky věnované plemenu Tatranský durič (honič) v Česku 
 
Kategória:Duriče
Kategória:Poľovnícke psy
Kategória:Plemená psov zo Slovenska
Slatina (vrch v Javorníkoch)

**Slatina** () je vrch v pohorí Javorníky. Leží nad obcou Kolárovice, približne  severozápadne od mesta Bytča. 

## Poloha
Nachádza sa v strednej časti pohoria, v geomorfologickom podcelku Vysoké Javorníky a časti Javornícka hornatina. Vrch leží v Žilinskom kraji, v okrese Bytča a zasahuje na katastrálne územie obcí Petrovice a Kolárovice. Severným a východným smerom sa nachádzajú samoty obce Kolárovice. Oblasť patrí do Chránenej krajinnej oblasti Kysuce.

## Opis
Slatina je súčasťou hrebeňa, ktorý vybieha z masívu Čerenky () a vedie juhovýchodným smerom na Kýčeru (). Severným smerom leží nad sedlom Javorník Vrchtretina (), východným Mraznica () a Kýčera (), južným Kýčera () a Petrovská Kýčera (), západným Hluché () a Čemerka () a severozápadne Čerenka a Papajova Kykula (). Masív Slatiny je súčasťou povodia Váhu, pričom západné svahy odvodňuje potok Petrovička a východné Kolárovický potok. Na vrchol nevedie značený chodník a na severných svahoch leží lyžiarsky areál.

### Výhľady
Riedka, nesúvislá vegetácia vrcholovej časti umožňuje kruhový rozhľad. Pri priaznivých podmienkach sú viditeľné mnohé vrchy Javorníkov, blízke Moravsko-sliezske, no tiež Kysucké, Sliezske a Oravské Beskydy, Kysucká vrchovina, Malá Fatra a Strážovské vrchy.

## Prístup
Na vrchol nevedie značený turistický chodník, preto prístup je možný lesnými chodníkmi z okolia. Neďalekým sedlom vedie  zelená značka z Petrovíc na rázcestie Pod Čerenkou, odkiaľ vedie chodník do sedla Javorník.

## Referencie

## Pozri aj
* Javorníky
* Vysoké Javorníky
* Javornícka hornatina
* Zoznam vrcholov v Javorníkoch

## Externé odkazy
* Poloha na turistickej mape

Kategória:Vrchy v Javorníkoch
Kategória:Vrchy v okrese Bytča
Kategória:Vrchy pod 1000 metrov na Slovensku
Kategória:Kolárovice
Kategória:Petrovice (okres Bytča)
Vrchtretina

**Vrchtretina** () je vrch v pohorí Javorníky. Leží nad obcou Makov, približne  západne od Turzovky. 

## Poloha
Nachádza sa na severnom okraji strednej časti pohoria, v geomorfologickom podcelku Vysoké Javorníky a časti Javornícka hornatina. Vrch leží v Žilinskom kraji, v okrese Čadca a zasahuje na katastrálne územie obce Makov a Vysoká nad Kysucou. V blízkom okolí sa nachádzajú samoty oboch obcí. Oblasť patrí do Chránenej krajinnej oblasti Kysuce.

## Opis
Vrch leží v rázsoche, vybiehajúcej severným smerom z oblasti sedla Javorník. Východne sa nachádza vrch Galkovo () a Luby (), južne Mraznica () a Slatina (), západne Kykula (), Papajova Kykula () a Čerenka () a severným smerom Polianky (). Masív odvodňujú prítoky Kysuce, odkiaľ voda pokračuje do rieky Váh. Na vrchol nevedie značený chodník a západným úpätím prechádza cesta I/10 z Bytče na Moravu.

### Výhľady
Nesúvislý lesný porast s oblasťami s nízkou vegetáciou umožňujú obmedzený rozhľad. Z vhodných lokalít je vidieť okolité vrchy Javorníkov a Moravsko-sliezskych Beskýd, pri priaznivých podmienkach tiež Sliezske, Kysucké a čiastočne aj Oravské Beskydy, Malú Fatru a Strážovské vrchy.

## Prístup
Na vrchol nevedie značený chodník a prístup je možný z okolia lesnými chodníkmi. Neďalekým sedlom Javorník prechádza  červená hrebeňovka z Čerenky () do sedla Semeteš.

## Referencie

## Pozri aj
* Javorníky
* Vysoké Javorníky
* Javornícka hornatina
* Zoznam vrcholov v Javorníkoch

## Externé odkazy
* Poloha na turistickej mape

Kategória:Vrchy v Javorníkoch
Kategória:Vrchy v okrese Čadca
Kategória:Vrchy pod 1000 metrov na Slovensku
Kategória:Makov (okres Čadca)
Kategória:Vysoká nad Kysucou
Citronáda

**Citronáda** môže byť:
* citrónová limonáda, pozri citronáda (nápoj) 
* ovocný sirup vyrobený s prísadou cukru z prírodnej citrónovej šťavy alebo z jej náhradky, pozri citronáda (sirup)
* zriedkavo: citronát (v zmysle: sladená kôra plodu citrónovníka citronátového)
*Citronáda (televízna relácia)
Melinda Clarke

**Melinda Clarková** (* 24. apríl 1969, Dana Point, Kalifornia, USA) je americká herečka. 

## Detstvo a mladosť
Clarková sa narodila ako dcéra baletky a herca Johna Clarka. Má brata menom Joshua a jej sestra Heidi zomrela v roku 1994 na zhubný nádor srdca. V roku 1987 odcestovala do Los Angeles, aby sa venovala modelingu. 

## Kariéra
V roku 1989 sa stala súčasťou hereckého obsadenia americkej telenovely *Days of Our Lives*, kde účinkovala do roku 1990 a objavila sa v 139 epizódach. V roku 1993 si zahrala vo filme *Návrat živé smrti 3*, kde stvárnila hlavnú úlohu.

V roku 1996 bola zvažovaná do úlohy Tatum Riley vo filme *[[Vreskot (film)|Vreskot]]*, ale rolu neprijala a objavila sa vo filme *Vraždiaci jazyk*. Clarková bola za svoj herecký výkon ocenená cenou pre najlepšiu herečku na Filmovom festivale v Sitges. Neskôr sa začala sporadicky objavovať vo filme a dala skôr prednosť televízii. Účinkovala v menších rolách v televíznych seriáloch ako *[[Xena (seriál)|Xena]]*, *[[Čarodejnice (seriál)|Čarodejnice]]* či *[[Seinfeld|Seinfield]]*.

Získala hosťujúcu úlohu v televíznom seriály *[[O.C. California|O.C California]]*, kde stvárnila zápornú postavu Julie Cooper. Jej postava si získala pozitívne ohlasy u divákov a z hosťujúcej postavy, získala viac priestoru, čím sa stala neoddeliteľnou súčasťou seriálu. Clarková účinkovala v seriály do jeho záveru, v roku 2007.

V časovom rozmedzí 2001 až 2015 sa sporadicky objavovala v kriminálnom televíznom seriály *[[C.S.I.: Kriminálka Las Vegas]]* ako Dr. Heather Kessler tzv. Lady Heather. 

Hosťovala v piatich epizódach televízneho seriálu *[[Upírske denníky (seriál)|Upírske denníky]]* z roku 2010, kde získala pozitívne recenzie na jej herecký výkon. V rovnakom roku, sa stala súčasťou hereckého obsadenia televízneho seriálu *Nikita*. Tiež hosťovala v televíznom seriáloch ako *Vincentov svet*, *Vegas* či *Gotham*.

## Súkromný život
Jej manželom bol Ernie Mirich, v rokoch 1997 až 2005. Majú spolu jedno dieťa, dcéru Catherine Grace, narodenú v roku 2000. V septembri 2015 sa vydala druhý krát, za Adama Farmera, v jej rodnom meste. 

Na základe jej hereckej postavy, boli vytvorené dve akčné figúrky. Prvou bola postava Jessicy Priest, vo filme *Spawn*, z roku 1997 a druhou bola rola Velascy, z televízneho seriálu *[[Xena (seriál)|Xena]]*. 

## Iné projekty

## Externé odkazy
* 
* 

## Zdroj

Kategória:Osobnosti z Kalifornie
Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Modelky USA
Kategória:Osobnosti USA holandského pôvodu
Kategória:Osobnosti USA francúzskeho pôvodu
Kategória:Osobnosti USA anglického pôvodu
Bahnový potok

**Bahnový potok** je potok v regióne Kysuce, v  obci Svrčinovec v okrese Čadca v Žilinskom kraji. Je ľavostranným prítokom vodného toku Šľahorov potok; má dĺžku . Hydrologický identifikátor: 4-21-06-5634. Geomorfologická kategorizácia: geomorfologický celok Jablunkovské medzihorie.

## Vznik
Vzniká v nadmorskej výške  sútokom dvoch krátkych zdrojníc pritekajúcich zo severu od štátnej slovensko – českej hranice v severnej časti extravilánu obce Svrčinovec v okrese Čadca v Žilinskom kraji, na severozápadnom úbočí vrchu *Praženková* s nadmorskou výškou , v geomorfologickom celku Jablunkovské medzihorie.
## Opis toku
Od začiatku tečie južným smerom cez lesný extravilán premiešaný s trvalým trávnym porastom, približuje sa k osadníckemu osídleniu obce Svrčinovec, ľavým brehom obmýva osadu *Ráztočky*, ľavým brehom obmýva osadu *Purašovci*, v nadmorskej výške  priberá jediný svoj ľavostranný bezmenný prítok zo svahu vrchu Košariská (), potok zároveň meandruje, pravým brehom obmýva pole *Praženková*, tečie cez osadu rovnakého názvu *Praženková*, podteká štátnu cestu I/11 Svrčinovec, št. hr. – Čadca – Žilina a bezprostredne v nadmorskej výške  ústi v severnej časti obce Svrčinovec do Šľahorovho potoka ako jeho ľavostranný prítok. Šľahorov potok ústi ďalej do Čierňanky (prítok Kysuce). Vodný tok *Bahnový potok* má jeden bezmenný ľavostranný prítok.

Vodný tok *Bahnový potok* vzniká, preteká a ústi do Šľahorovho potoka v obci Svrčinovec v okrese Čadca v Žilinskom kraji, v geomorfologickom celku Jablunkovské medzihorie.

## Pôvod názvu
Hydronymum *Bahnový potok* na území obce Svrčinovec má pôvod v apelatíve *bahno* s významom *rozmočená jemná pôda, nános na dne močiarov* bežne sa nachádzajúca v priestore  vodného toku. Z apelatíva *bahno* rozšírením o formant *-ový* a kombináciou so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena *Bahnový potok* ako súčasť veľmi početnej skupiny názvov v slovenskej toponymii, najmä hydronymii.
Názov potoka *Bahnový potok* bol štandardizovaný v roku 2007. Porovnaj aj podobné štandardizované hydronymá: Bahniansky potok, Bahno, Bahno, Bahanský potok, Bahenský potok, Bahniansky kanál, ktorých štandardizované názvy sú všetky v priestore slovenskej hydronymie jedinečné, bez nebezpečenstva homonymie s výnimkou dvojnásobného hydronyma *Bahno* (raz potok, druhý raz kanál). 

## Referencie

Kategória:Vodné toky v okrese Čadca
Kategória:Potoky na Slovensku
Kategória:Povodie Kysuce
Kategória:Vodné toky v Jablunkovskom medzihorí
Pakistanské národné futbalové mužstvo

**Pakistanské národné futbalové mužstvo** reprezentuje Pakistan na medzinárodných futbalových akciách, ako sú Majstrovstvá sveta a Majstrovstvá Ázie vo futbale.

## História
Futbalový zväz bol založený v roku 1947. Pakistan sa nikdy nepredstavil na Majstrovstvách sveta vo futbale ani na Majstrovstvách Ázie vo futbale. Pakistan patrí medzi najhoršie národné tímy čo sa týka rebríčka FIFA

## Majstrovstvá sveta

## Majstrovstvá Ázie vo futbale

## Externé odkazy
* Pakistan Football Federation

## Zdroj

Kategória:Národné futbalové mužstvá
Futbal
Národné
Frňovské

**Frňovské** () je vrch v pohorí Javorníky. Leží na slovensko-českej hranici, nad obcou Horná Mariková, približne  severne od mesta Púchov. 

## Poloha
Nachádza sa v západnej časti pohoria, v geomorfologickom podcelku Vysoké Javorníky a časti Javornícka hornatina. Vrch leží na slovensko-českej hranici, na pomedzí Trenčianskeho a Zlínskeho kraja a okresov Považská Bystrica a Vsetín. Zasahuje na katastrálne územie obce Horná Mariková a mesta Karolinka. Najbližšími sídlami sú na území Slovenska na južnom úpätí ležiaca osada Ráztoka, miestna časť obce Horná Mariková, na moravskej strane samoty mesta Karolinka. Vrch patrí do Chránenej krajinnej oblasti Kysuce.

## Opis
Frňovské je súčasťou hlavého hrebeňa, ktorý z väčšej časti kopíruje štátna hranica a vedie z Malého Javorníka () západným smerom na Kohútku (). Severne je sedlom oddelená Stanovnická Kýčera (), východne sa nachádza Malý Javorník a Adamkov (), juhovýchodne Oblaz () a
Kaniakova skala (), južne Galkov () a Čovia () a západne Stolečný vrch () a Kohútka. Severnú časť hrebeňa odvodňujú prítoky Vsetínskej Bečvy do Moravy, voda z južných svahov odteká Marikovským potokom do Váhu. Vrcholom vedie hrebeňový značený chodník z Makyty na Veľký Javorník.

### Výhľady
Masív pokrýva nesúvislý, ťažbou zasiahnutý lesný porast, preto ponúka obmedzené možností na rozhľad. Z vhodných lokalít s nižšou vegetáciou je vidieť okolité vrchy Javorníkov, pri vhodných podmienkach aj Biele Karpaty, Považský Inovec, Strážovské vrchy, Malú Fatru, Moravsko-sliezske Beskydy a Hostýnsko-vsetínsku hornatinu.

## Prístup
* po  červenej turistickej značke po hrebeni:
** od východu z Veľkého cez Malý Javorník
** od západu z Makyty cez rázc. Portáš
* po  žltej značke:
** od juhu z osady Ráztoka (Horná Mariková) cez Malý Javorník
** od severu z Karolinky cez blízke Frňovské sedlo

## Referencie

## Pozri aj
* Javorníky
* Vysoké Javorníky
* Javornícka hornatina
* Zoznam vrcholov v Javorníkoch

## Externé odkazy
* Poloha na turistickej mape

Kategória:Vrchy v Javorníkoch
Kategória:Vrchy v okrese Považská Bystrica
Kategória:Vrchy pod 1000 metrov na Slovensku
Kategória:Vrchy pod 1000 metrov v Česku
Kategória:Horná Mariková
Sulfid antimonitý

**Sulfid antimonitý** (chemický vzorec Sb4S6 *alebo niekedy skrátene len Sb<sub>2</sub>S<sub>3</sub>* ) je pevná látka, veľmi málo rozpustná vo vode, avšak dobre rozpustná v roztokoch rozpustných sulfidov alebo hydrogénsulfidov. So silnými kyselinami reaguje za vzniku antimonitých solí a uvoľnenia sulfánu, ktorý spôsobuje silný zápach po skazených vajciach. V hydroxidoch sa rozpúšťa za vzniku antimonitánov. Na vzduchu horí za vzniku oxidu antimonitého Sb 4 O 6 a oxidu siričitého SO 2. Je to redukčné činidlo, ktoré oxiduje za vzniku zlúčenín Sb +V.

## Modifikácia a výskyt
Vyskytuje sa v dvoch kryštalických modifikáciách a to v kosoštvorcovej (*ortorombickej*), ktorá má šedú farbu, a v amorfnej, ktorá má žltú farbu. Šedá modifikácia je bežnejšia a údaje v krajnom stĺpci sú uvádzané pre ňu (pokiaľ nie je uvedené inak). V šedej modifikácii sa v prírode nachádza ako minerál **[[Antimonit|antimonít]]** (stibnit).

## Štruktúra
vľavo|100x100bod| Adamantanová klietka
Atómy antimónu sú so sírou viazané do štruktúry adamantanovej klietky, čo znamená, že z každého atómu antimónu vychádzajú 3 väzby na atómy síry a každý z týchto atómov síry sa viaže na iný atóm antimónu. Dalo by sa povedať, že každý atóm antimónu je previazaný s troma ďalšími atómami antimónu pomocou „sírnych mostíkov“. Z tohto dôvodu je vhodnejšie zapisovať vzorec sulfidu antimonitého ako Sb 4 S 6 a nie Sb 2 S 3 aj keď tento zápis nie je zlý, ale nevystihuje správne priestorové usporiadanie molekuly.

## Príprava
Čistý sulfid antimonitý je možné pripraviť reakciou chloridu antimonitého SbCl 3 s&nbsp;tioacetamidom CH 3 CSNH 2 v etanole alebo kyseline octovej.

Alebo ho možno pripraviť spaľovaním práškovitého antimónu so sírou:

: 16 Sb + 3 S 8 → 4 Sb 4 S 6

Laboratórne ho možno jednoducho pripraviť zrážaním antimonitej soli s roztokom rozpustného sulfidu alebo sulfánom:

: 4 Sb 3+ + 6 S 2− → Sb 4 S 6 ↓

## Využitie
Ako minerál bol sulfid antimonitý známy od staroveku a používal sa ako čierny make-up na farbenie obočia a očných viečok. Dnes sa využíva ako prísada v zápalkách a v pyrotechnike, taktiež sa pridáva do rubínovo červených skiel, slúži aj ako farbivo na umelé hmoty a ako spomaľovač horenia.

Sulfid antimonitý je polovodič s vysokou citlivosťou na svetlo a preto sa používal v televíznych kamerách a iných optoelektronických zariadeniach.

## Odkazy

### Referencie

### Literatúra

* 

Antimonitý
Kategória:Zlúčeniny antimónu
Rimouski

**Rimouski** je mesto v kanadskej provincii Quebec. Je považované za hlavné mesto regiónu.

## Poloha
Mesto sa nachádza na Rieke svätého Vavrinca, približne 300 km severozápadne od hlavného mesta provincie, Quebec.

## Dejiny
Mesto je osídlené od roku 1696. Od roku 1857 je sídlom súdu, od roku 1867 sídlom biskupa.

## Demografia
V sčítaní obyvateľstva v roku 2016 z 47 970 ľudí uvádza 46 980 ako rodný jazyk francúzštinu, 345 angličtinu a 405 neoficiálne jazyky, z toho nikto jazyky pôvodných obyvateľov ani slovenčinu či 10 češtinu. Nikto nemá etnický pôvod český, slovenský či československý.

## Doprava
Mestom prechádza diaľnica 20, nachádza sa tu železničná stanica a letisko.

## Ekonomika a šport
Mesto je strediskom regionálnej verejnej správy, vzdelávania, zdravotníctva a sociálnych služieb či oceánografického výskumu. V meste pôsobí hokejový klub Océanic de Rimouski, za ktorý hrávali napríklad Sidney Crosby, Vincent Lecavalier, Brad Richards alebo aj Juraj Kolník.

## Galéria

Súbor:Hôtel de ville de Rimouski.JPG|Radnica
Súbor:Hôpital de Rimouski.jpg|Regionálna nemocnica
Súbor:Ursulines Université du Québec, 300, allée des Ursulines, Rimouski façade 11-d.na.civile-80-3436.jpg|Université du Québec à Rimouski
Súbor:Archechêché de Rimouski.JPG|Arcibiskupský palác
Súbor:Colisée de Rimouski Memorial Cup.jpg|Zimný štadión Colisée de Rimouski
Súbor:The Saint Lawrence River in Rimouski 1.jpg|Rieka svätého Vavrinca


## Referencie

## Iné projekty

## Externé odkazy
* Oficiálna stránka mesta

## Zdroj


Kategória:Mestá v Quebecu
Kategória:Sídla na Rieke svätého Vavrinca
Kategória:Bas-Saint-Laurent
Dupačka

**Dupačka** () je vrch v pohorí Javorníky. Leží na slovensko-českej hranici, nad obcou Makov, približne  západne od mesta Turzovka. 

## Poloha
Nachádza sa na severozápadnom okraji pohoria, v geomorfologickom podcelku Vysoké Javorníky a časti Javornícka hornatina. Vrch leží na slovensko-českej hranici, na pomedzí Žilinského a Zlínskeho kraja a okresov Čadca a Vsetín. Zasahuje na katastrálne územie obce Makov a Velké Karlovice. Najbližšími sídlami sú na východnom úpätí ležiaca osada Trojačka, miestna časť obce Makov, na západnej, moravskej strane obec Velké Karlovice. Vrch patrí do Chránenej krajinnej oblasti Kysuce.

## Opis
Dupačka je súčasťou hlavného hrebeňa, ktorý vedie z Veľkého Javorníka () severným smerom do Makovského priesmyku. Ten na severe oddeľuje Turzovskú vrchovinu a jej najvyšší vrch Beskydok (), západne ležia Kovářky () a Homůlka (), južným smerom Lemešná () a sedlom oddelená Oselná () a východne leží Buková () a Zvonica (). Východné svahy hrebeňa odvodňuje potok Trojačka do Kysuce v povodí Váhu, voda zo západnej časti odteká do Vsetínskej Bečvy a Moravy. Vrchol obchádza hrebeňový značený chodník z blízkeho Makovského priesmyku na Lemešnú a Veľký Javorník.

### Výhľady
Vrchol pokrýva nesúvislý lesný porast, ktorý umožňuje obmedzený rozhľad. Z miest s nižšou vegetáciou je vidieť okolité vrchy Javorníkov, pri vhodných podmienkach aj Malú Fatru, Oravskú Maguru, Oravské, Kysucké a Moravsko-sliezske Beskydy a Hostýnsko-vsetínsku hornatinu.

## Prístup
Značená hrebeňovka vrchol obchádza západným úbočím, preto najľahší prístup je z Makovského priesmyku lesom.
 
* po  červenej turistickej značke:
** od severu z Makovského priesmyku 
** od juhu z Veľkého Javorníka cez Lemešnú

## Referencie

## Pozri aj
* Javorníky
* Vysoké Javorníky
* Javornícka hornatina
* Zoznam vrcholov v Javorníkoch

## Externé odkazy
* Poloha na turistickej mape

Kategória:Vrchy v Javorníkoch
Kategória:Vrchy v okrese Čadca
Kategória:Vrchy pod 1000 metrov na Slovensku
Kategória:Vrchy pod 1000 metrov v Česku
Kategória:Makov (okres Čadca)
Mikey Madisonová

**Mikey Madison** (* 25. marec 1999, Los Angeles, Kalifornia, USA) je americká herečka, známa z filmov ako *Nostalgia* (2018), *[[Vtedy v Hollywoode]]* (2019)*, [[Vreskot (film z roku 2022)|Vreskot]]* (2022), *Anora* (2024) a z televíznych seriálov ako *Better Things* (2016–2022), a *Lady in the Lake* (2024). 

## Detstvo
Jej rodičia sú obaja psychológovia a má štyroch súrodencov, z dvoch bratov (jeden z nich je jej dvojča) a dve sestry. Je židovského pôvodu. Venovala sa súťažne jazde na koni, čo ukončila krátko po tom, ako sa začala zaujímať o herectvo.

## Kariéra
V roku 2014 získala jednu z hlavných postáv vo filme *Liza, Liza, Skies Are Grey*. Film mal premiéru až v roku 2017. Od roku 2016 sa stala súčasťou hereckého obsadenia televízneho seriálu *Better Things*, kde stvárnila dcéru hlavnej postavy, ktorú hrá Pamela Adlon.

V roku 2017 a 2018 hosťovala v dvoch epizódach televízneho seriálu *Imposters*. O rok neskôr, stvárnila postavu Sadie, vo filme Quentina Tarantina, *[[Vtedy v Hollywoode]]*. Za svoj herecký výkon získala pochvalu. V rovnakom roku si vyskúšala aj dabing, menšou rolou v animovanom filme *Rodina Adamsovcov*. V septembri 2020 bolo oznámené, že sa Madisonová pripojila k hereckému obsadeniu *[[Vreskot (film z roku 2022)|Vreskot]]*, ktorý mal premiéru v januári 2022.

Sean Baker obsadil Madisonovú do hlavnej úlohy vo filme *Anora* z roku 2024, po tom, čo videl jej herecké výkony vo filmoch *[[Vreskot (film z roku 2022)|Vreskot]]* a ''Vtedy v Hollywoode''. Madisonová kvôli filmovej roli Anory začala študovať ruštinu a všetky scény vo filme natočila bez pomoci dabérky. 

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Osobnosti z Los Angeles
Kategória:Osobnosti USA židovského pôvodu
Kalamaia

**Kalamaia** () bola starogrécka predžatevná slávnosť, oslavovaná na počesť bohyne Demeter.

Starogrécka slávnosť Kalamaia (od slova *kalamos* „*steblo pšenice*“), bola oslavovaná pred žatevnými prácami. Dátum osláv nebol stanovený, súvisel vždy od miestnych klimatických podmienok (v Miléte sa oslavovali v mesiaci skiroforión (jún – júl) ). O rituáloch súvisiacich s týmto sviatkom sa zachovalo len málo správ, aj keď bol pomerne rozšíreným sviatkom (je doložené, že sa slávil v Miléte, Kyziku, Olbii, na ostrove Eubója a inde). Je známe, že sa počas osláv prinášali obete bohyni Demeter a že sa ich podľa tradície zúčastňovali najmä ženy. Podľa nápisu z Pirea, v Eleusíne bolo zvykom usporiadať obetu a procesiu spolu s hierofantom (veľkňaz v chráme bohyne Demetry v Eleusíne) a kňažkami. Tento nápis tiež uvádza, že sa Kalamaie slávili po sviatku Halóa a pred Skirou.
    
## Referencie a bibliografia

 
Kategória:Starogrécke sviatky
Majstrovstvá klubov FIFA 2021

**Majstrovstvá klubov FIFA 2021** je osemnástym ročníkom Majstrovstiev klubov FIFA a po piatykrát sa uskutoční v Spojených arabských emirátoch. Turnaj sa bude hrať v dňoch od 3. do 12. februára 2022. Obhajcom titulu je Bayern Mníchov ten sa ale na turnaj nekvalifikoval keďže v Lige majstrov UEFA 2020/21 skončil Bayern Mníchov vo štvrťfinále proti PSG.

Víťazom sa po prvýkrát stala Chelsea FC ktorá vo finále porazila Palmeiras 2:1 po predĺžení.

## Kvalifikované tímy

## Štadióny

## Pavúk

### Zápas o štvrťfinále

### Štvrťfinále

### Semifinále

### Zápas o piate miesto

### Zápas o tretie miesto

### Finále

## Strelci

**2 vlastné góly**

*  Mohammed Rabii (Al Jazira proti AS Pirae)
*  Zayed Sultan (Al Jazira proti Monterrey)

## Konečne poradie

## Ocenenia

## Referencie

## Externé odkazy
https://www.flashscore.sk/futbal/svet/ms-klubov-fifa/

https://www.fifa.com/tournaments/mens/clubworldcup/uae2021

## Zdroj

Kategória:Majstrovstvá klubov FIFA
Olbia (rozlišovacia stránka)

**Olbia** () môže byť:
* mesto v severnej Sardínii, pozri Olbia
* staroveká grécka obec pri Čiernom mori, pozri Pontská Olbia
* starogrécka obec v Bitýnii, pozri Olbia (Bitýnia)
* starogrécka obec v Kilíkii, pozri Olbia (Kilíkia)
* starogrécka obec v Pamfýlii, pozri Olbia (Pamfýlia)
* rímske a byzantské mesto v severnej Afrike, pozri Olbia (Líbya)
* mesto (neskôr Arsinoé) v starovekom Egypte, pozri Olbia (Egypt)
* v gréckej mytológii nymfa z Bitýnie, pozri Olbia (mytológia)

## Zdroje
Hladná (vrch v Javorníkoch)

**Hladná** () je vrch v pohorí Javorníky. Leží nad obcou Horná Mariková, približne  západne od mesta Bytča. 

## Poloha
Nachádza sa v západnej časti pohoria, v geomorfologickom podcelku Vysoké Javorníky a časti Javornícka hornatina. Vrch leží na území Trenčianskeho kraja, v okrese Považská Bystrica a zasahuje na katastrálne územie obcí Horná Mariková a Papradno. Najbližšími sídlami sú na východnom úpätí situované samoty obce Papradno a juhozápadne ležiaca obec Horná Mariková. Patrí do Chránenej krajinnej oblasti Kysuce.

## Opis
Hladná je súčasťou hrebeňa, ktorý vedie z Malého Javorníka () juhovýchodným smerom na Orgoňovu Kýčeru (). Vrcholová plošina má v mapách označovaný vrchol kótou , no tiež  Severným smerom leží Kaniakova skala () a Stratenec (), východným Čierne () a Veľké Jastrabie (), južným Orgoňova Kýčera a západným Hrebeň (). Vrch patrí do povodia Váhu; západné svahy odvodňuje Marikovský potok, voda zo severných a východných svahov odteká do Papradnianky. Blízko vrcholu prechádza značený chodník z Považskej Bystrice na Malý Javorník.

### Výhľady
Hrebeň i vrcholovú časť pokrýva nesúvislý, ťažbou narušený lesný porast, odkiaľ je možný obmedzený výhľad. Z odlesnených lokalít a miest s nižšou vegetáciou je možno pozorovať okolité vrchy Javorníkov, no pri vhodných podmienkach aj Biele Karpaty, Považský Inovec, Strážovské a Súľovské vrchy a Malú Fatru.

## Prístup
Vrcholom nevedie značená trasa, no západným smerom ho traverzuje hrebeňovka.

* po  modrej turistickej značke:
** od juhovýchodu z Považskej Bystrice cez Orgoňovu Kýčeru
** z Malého Javorníka cez Adamkov
* po  žltej značke od západu z Hornej Marikovej cez rázc. Orgoňova Kýčera

## Referencie

## Pozri aj
* Javorníky
* Vysoké Javorníky
* Javornícka hornatina
* Zoznam vrcholov v Javorníkoch

## Externé odkazy
* Poloha na turistickej mape

Kategória:Vrchy v Javorníkoch
Kategória:Vrchy v okrese Považská Bystrica
Kategória:Tisícovky na Slovensku
Kategória:Horná Mariková
Kategória:Papradno
Robin (seriál)

***Robin*** je slovenský rodinný dobrodružný televízny seriál, v ktorom mladík Richard (Juraj Bača) spolu so svojím psom, nemeckým ovčiakom Robinom zažíva rôzne príhody, ktoré detským divákom poskytujú poučenie pre rozličné životné situácie (požiar, kyberšikana a pod.).

Seriál bol vyprodukovaný Rozhlasom a televíziou Slovenska a spoločnosťou BBB productions s.r.o. s technickým zabezpečením od spoločnosti MASAHIfilms s.r.o., za spolupráce s Ministerstvom školstva, vedy, výskumu a športu Slovenskej republiky (SR) a Ministerstvom vnútra SR a za finančnej podpory od Ministerstva kultúry SR. Premiéru mal 6. februára 2022 na Jednotke.

## Obsadenie

## Série

## Časti
### 1. séria (2021)

### 2. séria (2022)

## Referencie

## Externé odkazy
* 

Kategória:Slovenské televízne seriály
Kategória:Televízne seriály z roku 2022
Robin

**Robin** môže byť:

* prvé meno, pozri Robin (prvé meno)
* komiks, pozri Robin (komiks)
* slovenský seriál z roku 2021, pozri Robin (seriál)
Lopušná (vrch v Javorníkoch)

**Lopušná** (, podľa iných zdrojov ) je vrch v pohorí Javorníky. Leží na území Česka, nad obcou Velké Karlovice, približne  juhovýchodne od mesta Rožnov pod Radhoštěm. 

## Poloha
Nachádza sa v západnej časti Javorníkov, na území Zlínskeho kraja, v okrese Vsetín a v katastrálnom území obce Velké Karlovice. V okolí je množstvo obydlí, ktoré patria do miestnej časti Malé Karlovice. Vrch patrí do Chránenej krajinnej oblasti Beskydy.

## Opis
Lopušná je súčasťou rázsochy, ktorá vybieha severozápadným smerom z hraničného hlavného hrebeňa v blízkosti Veľkého Javorníka (). Severným smerom sa nachádza Adamík () a Buřanov (), východným Bařinka () a Lemešná (), južným Veľký Javorník a Stratenec () a západným Gigula () a Koncová (). Východne sa zvažujúce svahy odvodňuje Podťatý potok, západné Tisňavský potok, oba smerujúce do Vsetínskej Bečvy v povodí Moravy. Na vrchol nevedie značený chodník, najbližší vedie neďalekým sedlom.

### Výhľady
Nesúvislý lesný porast v oblasti vrcholu umožňuje obmedzený rozhľad. Z vhodných lokalít s nižšou vegetáciou je vidieť najmä okolité vrchy Javorníkov, no tiež Hostýnsko-vsetínsku hornatinu a Moravsko-sliezske Beskydy.

## Prístup
Značená značka z rázcestia Podťaté vedie cez Malé Karlovice na sedlo, odkiaľ sa dá vystúpiť na vrchol Lopušnej. Chodník pokračuje do sedla Gežov v hlavnom hrebeni, kde sa pripája na  červenú hrebeňovku.

## Referencie

## Pozri aj
* Javorníky
* Zoznam vrcholov v Javorníkoch

## Externé odkazy
* Poloha na turistickej mape

Kategória:Vrchy v Javorníkoch
Kategória:Vrchy pod 1000 metrov v Česku
Oselná

**Oselná** môže byť:

* vrch v Javorníkoch (), pozri Oselná (vrch v Javorníkoch)
* vrch v Malej Fatre (), pozri Oselná (vrch v Malej Fatre)
* vrch v Nízkych Tatrách (), pozri Oselná (vrch v Nízkych Tatrách)
Oselná (vrch v Javorníkoch)

**Oselná** () je vrch v pohorí Javorníky. Leží na slovensko-českej hranici, nad obcou Makov, približne  západne od mesta Turzovka. 

## Poloha
Nachádza sa na severozápadnom okraji pohoria, v geomorfologickom podcelku Vysoké Javorníky a časti Javornícka hornatina. Vrch leží na slovensko-českej hranici, na pomedzí Žilinského a Zlínskeho kraja a okresov Čadca a Vsetín. Zasahuje na katastrálne územie obce Makov a Velké Karlovice. Najbližšími sídlami sú východným smerom ležiaca osada Trojačka a južne situované Kopanice, patriace k obci Makov, na západnej strane je to obec Velké Karlovice. Vrch patrí do Chránenej krajinnej oblasti Kysuce.

## Opis
Oselná je súčasťou hraničného hrebeňa, ktorý vedie z Veľkého Javorníka () severným smerom do Makovského priesmyku. Severným susedom je sedlom oddelená Dupačka (), Beskydok () a Beskyd (), západne ležia Kovářky () a Homůlka (), juhozápadne Lemešná () a Bařinka (), južne Hričovec () a Solisko () a východne leží Buková () a Zvonina (). Východne sa zvažujúce svahy odvodňuje potok Trojačka do Kysuce v povodí Váhu, voda zo západne orientovaných častí odteká do Vsetínskej Bečvy v povodí Moravy. Vrchol obchádza hrebeňový značený chodník z blízkeho Makovského priesmyku na Lemešnú a Veľký Javorník.

### Výhľady
Vrchol Oselnej pokrýva súvislý les, no na svahoch je viacero odlesnených miest, umožňujúcich obmedzený rozhľad. Z vhodných lokalít s nižšou vegetáciou je vidieť okolité vrchy Javorníkov, pri vhodných podmienkach aj Malú Fatru, Oravskú Maguru, Oravské, Kysucké a Moravsko-sliezske Beskydy a Hostýnsko-vsetínsku hornatinu.

## Prístup
Značená hrebeňovka vrchol obchádza západným úbočím, preto najľahší prístup je po hrebeni, lesným chodníkom.
 
* po  červenej turistickej značke:
** od severu z Makovského priesmyku 
** od juhu z Veľkého Javorníka cez Lemešnú

## Referencie

## Pozri aj
* Javorníky
* Vysoké Javorníky
* Javornícka hornatina
* Zoznam vrcholov v Javorníkoch

## Externé odkazy
* Poloha na turistickej mape

Kategória:Vrchy v Javorníkoch
Kategória:Vrchy v okrese Čadca
Kategória:Vrchy pod 1000 metrov na Slovensku
Kategória:Vrchy pod 1000 metrov v Česku
Kategória:Makov (okres Čadca)
Viktória Čerňanská

**Viktória Čerňanská** (* 29. marec 2002, Bratislava) je slovenská športovkyňa.  Slovensko reprezentovala v boboch na zimných olympijských hrách 2022 a 2026. Je majsterkou sveta v monoboboch do 23 rokov z roku 2022 a strieborná medailistka zimných olympijskych hier mládeže 2020.

## Kariéra
Pred šiestimi narodeninami začala s gymnastikou, ktorej sa venovala vyše 8 rokov. Stala sa niekoľkonásobnou majsterkou Slovenska v gymnastike v mládežníckych kategóriach. V 14 rokoch začala s atletikou.

Čerňanská reprezentovala Slovensko na Zimných olympijských hrách mládeže 2020 v švajčiarskom Lausanne ako 17-ročná. V súčte dvoch jázd monobobov dosiahla na prírodnej bobovej dráhe výsledný čas 2:27,35 min, čím získala získala striebornú medailu, vôbec prvú slovenskú bobistickú medailu z vrcholnej súťaže.

Na majstrovstvách sveta juniorov 2021 vo švajčiarskom St. Moritzi získali spolu s Patríciou Horváthovou v dvojboboch žien do 23 rokov s časom 2:24.55 bronzové medaily.

Na majstrovstvách sveta juniorov 2022 v Innsbrucku s časom 1:52,87 min. získala zlatú medailu v kategórii monobob do 23 rokov a bronzovú medailu v kategórii monobob do 26 rokov. Monobob jej poskytlo Lichtenštajnsko, pretože svoj už mala na prevoze do Číny na ZOH 2022. Spolu s Patríciou Tajcnárovou získali striebornú medailu v dvojboboch do 23 rokov.

### Olympijské hry
Na Zimných olympijskych hrách 2022 v Pekingu sa predstavila v disciplíne monoboby ako prvá ženská bobistka zo Slovenska. Vo veku 19 rokov bola najmladšou bobistkou na ZOH 2022. Na olympiádu sa kvalifikovala vďaka svojim umiestneniam vo Svetovej sérii. S časom 4:25.25 obsadila 17. miesto.

18. januára 2026 bola potvrdená účasť Čerňanskej na Zimných olympijskych hrách 2026 v Miláne a Cortine v ženských dvojboboch spolu s Lucia Mokrášová ako prvá slovenská olympijská ženská reprezentácia dvojbobu. Čerňanská rovnako súťaží aj v individuálnej disciplíne. Na otváracom ceremoniáli ZOH 2026 bola spolu s Tomášom Tatarom slovenskou vlajkonosičkou počas defilé krajín v Cortina d'Ampezzo.

## Referencie

## Externé odkazy
* Profil na WorldAthletics

Kategória:Osobnosti z Bratislavy
Kategória:Slovenské atlétky
Kategória:Slovenské bobistky
Kategória:Slovenské gymnastky
Kategória:Slovenskí olympionici
Kategória:Majsterky Slovenska v gymnastike
Kategória:Bobisti na Zimných olympijských hrách 2022
Kategória:Bobisti na Zimných olympijských hrách 2026
Kategória:Olympijskí vlajkonosiči Slovenska
Kategória:Vlajkonosiči na Zimných olympijských hrách 2026
Dylan Minnette

**Dylan Christopher Minnette** (* 29. december 1996, Evansville, Indiana, USA) je americký herec, spevák a hudobník. Je hlavným spevákom a rytmickým gitaristom alternatívnej rockovej skupiny Wallows.

## Detstvo a mladosť
Minnette sa narodil ako jedináčik, v Evansville, Indiane. Neskôr sa spoločne s rodinou presťahovali do mesta Champaign v Illinois, kde žili päť rokov a potom sa presťahovali do Los Angeles v Kalifornii, aby sa mohol Minnette venovať svojej hereckej kariére.

## Kariéra
Minnette sa od roku 2005 objavil vo viacerých televíznych seriáloch v menších úlohách. Objavil sa napríklad v piatich epizódach televízneho seriálu *[[Prison Break]]* a štyroch epizódach televízneho seriálu *[[Nezvestní]]*. 

V roku 2010 si zahral po boku Chloe Grace Moretz a Kodiho Smitha-McPheeo vo filme *Nech vojde ten pravý*. Stvárnil menšiu úlohu vo filmu *Unesené*, z roku 2013. V roku 2016 si zahral vo filme *Muž v tme*, ktorý získal pozitívne uznanie od filmových kritikov. O rok neskôr, získal hlavnú úlohu v televíznom seriály *[[13 Reasons Why]]*. Od rovnakého roku, je tiež členom kapely Wallows. 

V roku 2022 mal premiéru film *[[Vreskot (film z roku 2022)|Vreskot]]*, kde stvárnil syna Marley Shelton.

## Iné projekty

## Externé odkazy
* 
* 

## Zdroj

Kategória:Televízni herci USA
Kategória:Filmoví herci USA
Kategória:Speváci USA
Kategória:Osobnosti z Indiany